**Felhívás**

**Tisztelt Marcali és Marcali Járási Lakosok!**

Marcali Város Önkormányzata az ÁROP-1.A.3. -2014. azonosító számú, „Esélyt mindenkinek”projekt megvalósításának keretében készíti el a „Marcali Járási Esélyteremtési-programtervet”. A programterv alapvetően a települések által korábban elkészített helyi esélyegyenlőség programokra épül és a mélyszegénységben élők, a gyermekek, a nők, a fogyatékkal élő személyek, a romák és az idősek társadalmi hátrányainak mérséklésére, esélyeik növelésére irányul.

Ebbe a munkába szeretnénk minél szélesebb körben bevonni a nevezett csoportokhoz tartozó embereket annak érdekében, hogy a valós esélyegyenlőségi problémák mérséklésére irányuló tervezetek/intézkedések szerepeljenek a programtervben, - ami a 2020-ig történő ez irányú fejlesztések alapját adja.

Ezért kérjük Önöket, hogy érintettként *a hátrányok/problémák leírását* (fő területei: a foglalkoztatás, a lakhatás, az oktatás/képzés, egészségügyi és szociális ellátások, közszolgáltatásokhoz és az információkhoz való hozzáférés*) és megoldási javaslataikat* osszák meg a projekt megvalósítóival, hogy azok a programterv készítése során segítséget adjanak számunkra.

**Javaslataikat az** [**esely@marcali.hu**](mailto:esely@marcali.hu) **e-mail címre várjuk.**

**A beküldés határideje: 2015. augusztus 10.**

Az esélyegyenlőségi projekt tartalmáról bővebben tájékozódhat Marcali város hivatalos weboldalán, a www.marcali.hu címen.

**Számítunk megtisztelő együttműködésükre!**

Marcali, 2015. július 08..

**Filebics Magdolna**

a projekt szakmai felelőse

**Pápainé dr. Káplár Orsolya s.k.**

 projektmenedzser